
R E F E R A T   D E   A P R O B A R E
privind aprobarea Devizului general, actualizat la finalizarea lucrărilor, aferent obiectivului de investiții ”Reabilitare termică pentru creșterea 
eficienței energetice a Secției de Ginecologie  din cadrul
 Spitalului Municipal Brad”

Având în vedere finalizarea lucrărilor aferente obiectivului de investiții ”Reabilitare termică pentru creșterea eficienței energetice a Secției de Ginecologie din cadrul Spitalului Municipal Brad”, obiectiv finanțat prin Planul Național de Redresare și Reziliență (PNRR), Componenta C5 – Valul renovării, Axa 2 – Schema de granturi pentru eficiență energetică și reziliență în clădiri publice, se impune actualizarea și aprobarea Devizului general la finalizarea lucrărilor.
Lucrările aferente obiectivului de investiții au fost finalizate, fapt consemnat prin Procesul-verbal de recepție la terminarea lucrărilor nr. 39919/21.08.2026.
În vederea stabilirii valorii finale a obiectivului de investiții, a fost elaborat de către S.C. ARTCONS S.R.L. Devizul general, actualizat la finalizarea lucrărilor, în concordanță cu lucrările executate și recepționate.
Totodată, a fost întocmită documentația tehnică „As-built”, care reflectă situația finală și reală a clădirii la finalizarea lucrărilor și asigură concordanța dintre situația existentă în teren și documentația tehnică aferentă investiției.
Conform Devizului general, actualizat la finalizarea lucrărilor, valoarea totală a obiectivului de investiții este de 3.798.281,63 lei (fără T.V.A.), respectiv 4.565.015,33 lei (cu T.V.A.), din care:
                - valoarea aferentă construcțiilor și montajului (C+M) este de 3.520.600,52 lei (fără T.V.A.), respectiv 4.259.926,64 lei (cu T.V.A.);
                - valoarea totală eligibilă este de 2.015.534,83 lei (fără T.V.A.), respectiv 2.415.856,85 lei (cu T.V.A.).
Actualizarea Devizului general este necesară pentru reflectarea valorii finale a obiectivului de investiții, în raport cu lucrările efectiv executate și recepționate, precum și pentru asigurarea concordanței dintre documentația tehnico-economică și situația reală a obiectivului la finalizarea investiției.
Astfel, aprobarea Devizului general, actualizat la finalizarea lucrărilor, constituie o etapă necesară pentru finalizarea, din punct de vedere tehnic, economic și administrativ, a obiectivului de investiții finanțat prin PNRR.
În contextul celor de mai sus, am inițiat prezentul  proiect de hotărâre prin care am propus aprobarea Devizului general, actualizat la finalizarea lucrărilor pentru obiectivul de investiții ”Reabilitare termică pentru creșterea eficienței energetice a Secției de Ginecologie din cadrul Spitalului Municipal Brad” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile: O.U.G. nr. 124/2021 privind stabilirea cadrului instituțional si financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele masuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 209/2022 de aprobare a Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 477/2022 privind organizarea și funcționarea Ministerului Dezvoltării, Lucrărilor Publice și Administrației, cu modificările și completările ulterioare, in 24 martie 2022, se emite Ordinal Ministrului dezvoltării, lucrărilor publice și administrației privind aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C5/2/B.2.1/1, component 5 – Valul renovării, Axa 1 – Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, ale art. 44 alin. (1) și alin. (4) din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Legii nr. 141/2025 privind unele  măsuri fiscal-bugetare cu modificările și completările ulterioare, ale art.129 alin. (1), alin. (2) lit. b) și alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată, cu modificările și completările ulterioare.

